**П Р О Ф И Л И Р А Н А Г И М Н А З И Я „ В А С И Л Л Е В СК И ” - Я М Б ОЛ**

ул. „ Цар Иван Александър” №12 ; Тел: 046/ 66 19 90; 046/ 98 88 46; 046/ 66 16 89



**З А П О В Е Д**

**№ …../ 14.03.2020 год.**

### На основание чл. 259, ал. 1 от ЗПУО, чл. 63, ал. 1, ал. 4 и ал. 5 от Закона за здравето и заповед № РД-01-124/13.03.2020 г. на министъра на здравеопазването за въвеждане на противоепидемични мерки на територията на Република България и във връзка с обявеното с Решение от 13.03.2020 г.на Народното събрание на Република България извънредно положение в Република България

**I. НАРЕЖДАМ:**

1. Всички педагогически специалисти да преминат към работа от дома за изпълнение на служебните им задължения за реализация на дистанционно /онлайн/ обучение на учениците, на които преподават. За работен ден се счита ден, в който са отработети пет часа дневно, свързани с подготовка на материали, нужни за дистанционно/онлайн/ обучение, провеждане на електронни уроци, онлайн консултации с ученици и родители, проверка на тестове и контролни работи, съчинения и други изпратени от учениците. Дистанционното обучение да се организира от всеки учител, включително и учителите по физическо възпитание и спорт чрез възможностите на електронния дневник Школо, Office 365 и други безплатни платформи за онлайн срещи и конференции. Всеки учител сам определя съобразно необходимостта дали ще преподава ново учебно съдържание или ще затвърждава вече изучено учебно съдържание.Учебните часове започват от 9:00 часа и са по 30 минути. Спазва се седмичното разписание за втори срок на 2019/2020 г.
2. Педагогическият специалист с подкрепящи функции – педагогически съветник, да извършва своята дейност чрез работа от дома, използвайки средствата за електронна комуникация за извършане на консултативна и корекционна дейност в рамките на 5 часа дневно.
3. При невъзможност педагогическите специалисти да извършват работата си от дома, да изпълняват служебните си задължения в помещенията на училищна сграда на Профилирана гимназия „Васил Левски“ при засилена дезинфекция и не допускане на струпване на хора в една класна стая/ помещение/ компютърен кабинет. Задължително използват лични предпазни средства.
4. Заместник-директорът по учебната дейност и заместник-директорът по административно стопанската дейност да преминат към работа от дома за изпълнение на служебните си задължения, в това число административна дейност и осъществяване на дистанционно обучение. При невъзможност - да извършват своята дейност при засилена дезинфекция в училищна сграда в кабинета на зам. директорите.
5. Помощно-обслужващият персонал да изпълнява служебните си задъжения, като задължително по график. За извършване на дезинфекционни дейности, съгласно разписания алгоритъм за дезинфекция от министъра на здравеопазването в условията на извънредно положение. Работникът –поддръжка работи по гафика си за наблюдение на отоплитената инсталация на сградите на училището. Задължително използва лични предпазни средства.
6. Административният персонал – касиер, главен счетоводител да изпълняват служебните си задължения в училище при засилен режим на дезинфекция на работните помещения. Задължително използват лични предпазни средства.
7. Педагогическите специалисти отчитат работното си време в бланка за отчитане на работно време в условията на извънредно положение – във FORMS на Office 365 ежедневно до 16:00 часа.

**II. ЗАБРАНЯВАМ**:

1. Достъпа на ученици, родители и външни посетители в сградата на училището. Препоръчвам комуникацията със и между служителите да се осъществява по телефон и/или e-mail, електронен дневник, социални мрежи и др.
2. Допускането на лица в карантинен период или със симптоми на остри заразни и респираторни заболявания в учебните сгради.

Настоящата заповед влиза в сила от 16.03.2020 година и се прилага до 29.03.2020година или второ нареждане.

**Настоящата заповед да се сведе до знанието на всички педагогически специалисти и непедагогически специалисти чрез официалния канал за комуникация .**

*Контрол по изпълнение на заповедта ще осъществявам лично!*

*Петя Сярова*

*Директор*